
SUSRETI 


BEK HRVATSKO - Pipa DRUŠTVA 


Zagreb, veljača 1994. 





ZAGREBU 


Povrh starog Griča brda 
Kao junak, lijep i mlad, 
Smjele glave, čela tvrda, 
Slavni stoji Zagreb-grad; 
Živ, ponostt, 

Jak, prkosit, 

Kad slobode plane boj. 


TKo tu Kliko ne bi: 

Slava, slava tebi, 

Zagreb-građe divni moj! 
August Šenoa 


Ovim — početnim stihovima — pjesme 
posvećene Zagrebu, iz srca i pera 
najzagrebačkijeg pjesnika Augusta Senoe 
(1838-1881), potomka čeških doseljeni- 
ka, praškoga studenta, jednog od najvećih 
hrvatskih književnika, kročimo u 1994. 
godinu i k 900-toj obljetnici grada. Točnije, 
riječ je o obljetnici osnutka Zagrebačke 
biskupije (1094.g.) s kojim započinje prava 
povijest našega grada, iako prvi tragovi 


čovjekove nazočnosti na širem području 


grada potječu još iz pretpovijesnih 
vremena. 

Biskupiju je utemeljio ugarski kralj 
Ladislav, koji je nakon smrti posljednjeg 
iz hrvatske kraljevske obitelji Trpimirovića 
(1091.), preuzeo prijestolje po tazbinskoj 
liniji. Prvog biskupa Duha, podrijetlom 
Ceha, ustoličio je član kraljevske 
kancelarije i dvorski kapelan. 
Zagrebe, sreino ! 


POZIV 


Na temelju članka 14. Statuta Hrvatsko 
-češkoga društva, sazivam redovnu 
Skupštinu 


dana 27. veljače 1994. (nedjelja) 
u 10 sati, Mala dvorana Muzeja 
Mimara, Rooseveltov trg 1 


Predlažem sljedeći 
DNEVNI RED: 


1. Otvaranje Skupštine 
2. Izvješća: 

a) o radu Predsjedništva u razdoblju 
između dviju Skupština 
(21.02.1993. - 27.02.1994.) 

b) Financijsko izvješće i završni račun 
za 1993. godinu 

. Izvješće Nadzornog odbora 
. Rasprava o izvješćima 
. Plan rada za 1994. godinu 
. Izbor: 
a) Predsjednika 
Db) Predsjedništva 
C) Nadzornog odbora 
7. Pitanja i prijedlozi 


Molimo da se odazovete pozivu kako 
bismo na vrijeme obavili sve obveze 


koje nam predstoje. 


Predsjednik: 
Mate Relja, prof. 





Upozoravamo članove. da je 


službeni poziv na godišnju skupštinu 


; 





AKTIVNOSTI U PROTEKLOM 
RAZDOBLJU 


OSNIVAČKA SKUPŠTINA 
ČEŠKO - HRVATSKOG 
DRUŠTVA U PRAGU 


Više od godine i pol dana nastojalo je 
naše Društvo angažirati svoje prijatelje 
i poznanike, poznavatelje Hrvatske i 
ljubitelje njezinih ljepota i vrijednosti, za 
osnutak pandan društva u Češkoj. 
Samo tako bi, naime, naši osnovni ciljevi 
postojanja postali odskočna daska za 
poželjni daljnji razvoj svestranih kulturnih, 
znanstvenih, gospodarskih, turističkih, 
športskih i drugih odnosa sa češkim 
narodom, jer prijateljstvo ovih dvaju 
naroda je njihov najveći kapital i zalog. 
Vijest inicijativnog odbora Češko - 
hrvatskog društva (CHD) i Lige za 
ljudska prava, prava djece i mladeži, da 
će u srijedu 24. 11. 1993., u kazališnoj 
sali Eurokluba, usred Praga biti osnovano 
CHD, privukla je našu pozornost. Htjeli 
smo donijeti novi broj glasila Susreti, 
bogati propagandni materijal o Republici 
Hrvatskoj, pripremiti kulturni program i 
podlogu za razgovore o mogućoj 
suradnji. Vrijedna pažnje bila je već 
potraga za sponzore prijevoza, među 
kojima su posebno susretljive bile tvrtke 
CSA, Turistička agencija CSAD Kličov, 
Croatia alrines Yi Institut za turizam. 
Press coctail, oko kojeg se cijeli 
događaj koncentrirao, zajedno s izložbom 
fotografija Tonija Hnojčika, bio je u 
češkoj metropoli dosada najveća invazija 
hrvatskog lobija. Na osnivačkoj skupštini 
bila je nazočna, uz brojnu delegaciju 
HCD, i delegacija Saveza Ceha u RH, 
te NIU Jednota. 

lako je Pragom zavladala ciča zima, 
posjećenost spomenutog događaja bila 
je značajna. Ne samo praški posjetitelji, 
dali su naslutiti da računaju s razvojem 
prijateljstva. U službenim i neslužbenim 
razgovorima u predvorju, potvrđivala se 
odlučna kompaktnost češko - hrvatskog 
prijateljstva. Bili su tu političari, poduzetnici, 
sveučilišni profesori, prevoditelji, studenti, 
hrvatski građani dugotrajno nastanjeni 
u Ceškoj, novinari i drugi. 

Nakon dobrodošlice gostima, koju je 
2 


izrazio u ime organizatora Eduard 
Valašek, tajnik Lige za ljudska prava, 
prava djece i mladeži, izveden je 
kulturni program u kojem su praška 
djeca pročitala isječke iz stvaralaštva 
čeških zemljaka iz Daruvara, konkretno 
Lydije Lacina i Josipa Zamostnog. 
Pozdravni govori u nastavku skupa bili 
su na visokoj razini. 

Dr. Ljubomir Antić, predsjednik Odbora 
za ljudska prava i prava etničkih i 
nacionalnih zajednica ili manjina Sabora 
RH, rekao je da nema većeg zadovoljstva 
za čovjeka koji se bavi politikom nego 
biti kod čina u čijem je središtu 
prijateljstvo među narodima. Uz to, 
prijateljstvo između češkog i hrvatskog 
naroda se davno rodilo, tako da će se 
osnivanjem CHD i dalje održavati i 
njegovati. “U istoj državnoj tvorevini bili 
su Hrvati i Cesi često okrenuti jedni 
prema drugima. Na kraju prošloga 
stoljeća u Prag je došla velika grupa 
studenata koja je u Hrvatsku donijela 
znanje i iskustvo, npr. Stjepan Radić. 
Cesi su bili prvi turisti u Hrvatskoj, prvu 
nogometnu loptu donijeli su u Hrvatsku 
iz ovih krajeva..." rekao je. On drži da 
su najjača spona između dvije države 
Česi u Hrvatskoj i Hrvati u Češkoj. 
Osnivanje CHD, vrlo značajne nevladine 
organizacije, visoko je ocijenio prof. 
Zlaiko Stahuljak, veleposlanik RH u RC. 
Naveo je da tako nastaju niti prijateljstva 
i uzajamno poštovanje. Hrvatska 
diplomacija nije zabilježila niti jedan 
ozbiljniji slučaj narušavanja zakona od 
strane hrvatskih državljana u Češkoj. 
Češki građani neće zaboraviti 
gostoljubivost i ljubav s kojima ih je 
hrvatski narod 1968.g. primio u svoje 
domove, dok mi opet nikada nećemo 
zaboraviti pomoć tijekom domovinskog 
rata, kada je 3000 djece smješteno u 
Cešku. U Češkoj republici se osjećala 
potreba za takvom organizacijom koja 
će izrastati iz zdrave jezgre i okupljati 
dobre ljude. Tradicija prijateljstva se 
ireba i dalje razvijati. Pri kraju govora 
prof. Stahuljak je naveo da je posebno 
priznanje zaslužio E. Valašek i njegovi 
prijatelji iz Lige, čijom djelatnošću se 
realizirala inicijativa osnutka CHD. 

ing. Siniša Njegovan Starek, zastupnik 
češke i slovačke manjine u Saboru RH, 
pročitao je zabilješke iz 1991.g. nastale 
u Lipiku, u kojima su se našla i imena 

prisutnih osnivača ČHD, koji se nisu 
bojali dopremiti pomoć u Lipik i razvijati 
prijateljstvo u najtežim trenucima za 
češku manjinu i hrvatski narod. 

U ime g. Milana Uhdea, predsjednika 
parlamenta Češke republike, nazočne 
je pozdravio img. Josef Pavel, predsjednik 
Peticijskog odbora za ljudska prava i 
narodnosti. Naveo je i nužnost udruživanja 
građana (Hrvata) u Moravskoj, a u 
interesu cijele akcije. 

Dr. Vaclav Benda, predsjednik Kršćansko 
- demokratske stranke, bio je još pun 
dojmova iz nedavne posjete Zagrebu, 
dijelom tragičnih i upozoravajućih, a 
dijelom sokolećih. Od samoga početka 
rata (ljeto 1991.) njegova je stranka 
jednodušno ocijenila situaciju kao sudar 
postkomunističkih i demokratskih snaga. 
Zato u potpunosti podupire RH u 
njenom nastojanju za ostvarenjem mira, 
pravednosti i demokratskog razvoja. 
Hrvatska i Slovenija su, kako je rekao, 
dijelovi srednjeeuropskog prostora, tako 
da ne preostaje ništa drugo osim 
njegovanja ovoga prijateljstva. 
Zastupnica u parlamentu, gđa. Gera 
Mazalova, govorila je o financijskoj 
pomoći vlade, te ministarstva unutrašnjih 
poslova Hrvatskoj. "Uvijek, kada Zemlja 
trpi, i mi, njezina djeca, to osjećamo. 
Financijska pomoć nije sve što ćemo 
pružiti Hrvatskoj." . 

Zatim je, u ime Saveza Ceha i cijele 
češke manjine _ u Hrvatskoj, govorila 
Lenka Janota. Njezine su riječi bile pune 
zahvalnosti za svu pomoć koju je Ceška 
pružila stradalom pučanstvu Hrvatske. 
Uputila ih je ne samo  dficijelnim 
organima, već cijelom češkom narodu 
koji je s nama suosjećao. Informirala je 
O 15 000 Ceha u Hrvatskoj, miroljubivim 
ljudima, orijentiranim na progres, radišnim, 
4. i 5. generaciji čeških doseljenika koji 
su sačuvali jezik, kulturu i običaje, što 
je danas pouzdani most koji povezuje 
hrvatski i češki narod. Pretpostavka za 
današnje prijateljstvo su gospodarske i 
kulturne veze koje će manjina podupirati, 
naglasila je. 

Srdačno je primljen govor prof. Mate 
Relje, predsjednika HCD iz Zagreba. 
“Kada papa prvi puta kroči u jednu 
državu klekne i poljubi zemlju. Kako je 
moja ljubav prema Češkoj i Pragu, kao 
i poštovanje češkog naroda tako veliko 
htio bih učiniti isto... u Zagrebu čuvam 


grumen češke zemlje." Češkim je 
prijateljima i Ministarstvu inozemnih 
poslova RC, Odboru za nevladine i 
odnose sa zemljacima, poklonio 
monografije. 
Svečanost su pozdravili i: dr. Ondrej 
Havlin, veleposlanik RC u Zagrebu; /gor 
Klimović, član Gradskog vijeća Praga; 
Josef Valenta, predsjednik Češke besede 
iz Daruvara; ing. Zdenko Prochaska, 
predsjednik Češke besede iz Zagreba; 
prof. Predrag. Jirsak, književnik i 
bohemista, HCD Zagreb; te Karel 
Makonj, direktor kazališta “Minor" iz 
Praga. 
Večer je završena nastupom  A/berta 
Stiglića kantautora iz Zagreba. 
Ciljem cijele ove akcije bila je težnja da 
se pronikne u svijest šire javnosti. Kocka 
je bačena ! 

Zdenka Taborski 

TEMELJI PRIJATELJSTVA I 
SURADNJE 


Koncem studenoga  predbožićno je 
raspoloženje već ispunilo sve pore 
češke metropole. Snijeg koji je pao 
desetak dana kasnije nego kod nas, na 
jugu, upotpunjavao je vanjski ugođaj, ali 
i unosio kaos u prometnu gužvu. Broj 
od milijun i dvijesto tisuća građana 
Praga, na sedamdesetak kvadratnih 
kilometara gradskog prostora, uvećan 
je brojnim stranim turistima i neturistima. 
Tih su dana svi oni zavirivali u, uvoznom 
robom = opskrbljene, izloge trgovina, 
onešto i kupujući, balansirali između 
štandova s hamburgerima, egzotičnog 
voća i suvenira, kližući se zaleđenim 
otocima zaostala, neočišćena snijega. 
Citave su godine gradske vlasti pripravne 
na snježnu pošast, ali kada ona stigne, 
uvijek su iznenađene, kažu Pražani. Što 
se toga tiče, Zagrepčani koji su se tu 
zatekli, osjećali su se kao kod kuće. Ali 
snažno pulsiranje društvenog, osobito 
kulturnog života Praga, uvjerava nas da 
hrvatska metropola tek kaska za 
zapadnjačkim ritmom, u koji se Prag 
spremno uključio. 

Dana _ 24. studenoga, predstavnici 
Hrvatsko - češkoga društva iz Zagreba 
bili su gosti pri utemeljenju Česko - 
hrvatskog društva u Pragu, a pridružili 
su im se i predstavnici češke nacionalne 
manjine u Hrvatskoj, okupljene oko 
Saveza Ceha i Ceške besede u Zagrebu 
i. Daruvaru. 

Ceško - hrvatsko društvo registrirano je 
11. studenoga 1993. u Ministarstvu 
unutrašnjih poslova Ceške Republike, a 
u svome Pravilniku ističe — osnovnu 
zadaću - ostvarivanje i produbljivanje 
suradnje između Ceške Republike i 
Republike Hrvatske na nevladinoj razini, 
iniciranje, ostvarivanje i koordiniranje 
suradnje između kuturnih, znanstvenih, 
školskih, športskih, humanitarnih, 
turističkih i gospodarskih udruženja, 
institucija, organa i subjekata Češke 
Republike i Republike Hrvatske. Inicijator 
osnivanja CHD jest Liga za ljudska 
prava, prava djece i mladeži Češke 
Republike. Iza toga naziva, stoje ljudi 
koji gaje iskreno prijateljstvo prema 
Hrvatskoj, dokazano nizom akcija u 
ea triju proteklih godina. 
temeljenju Društva  prisustvovale su 
utjecajne osobe političkog, kulturnog i 


znanstvenog života obiju zemalja. | 
U Europskom domu, uz predstavnike 
HČD iz Zagreba, našla se i delegacija 
češke manjine iz Daruvara. Predstavnici 
manjine primljeni su u audijenciju kod 
Ministra kulture i školstva, te praškog 
nadbiskupa msgr. Miloslava Vika. 
Zahvalivši na dosadašnjoj moralnoj 
podršci i materijalnoj pomoći, u svoje 
ime i u ime svoje države, delegacija je 
zamolila za pomoć pri školovanju češke 
djece. Nadbiskupu Vlku iskazana je 
želja da 90% katolika, koliko ih je među 
esima na daruvarskom području, sluša 
sv. misu na češkome jeziku, osobito u 
župama s pretežitim češkim življem. 
Msgr. Vik je sa zanimanjem saslušao 
podatke o životu češke manjine, dvijesto 
godina prisutne _ na tu Hrvatske, i 
obećao posjetiti češke vjernike u Hrvatskoj 
čim to bude moguće. 
Rekli bismo, uspjeli koraci u uspostavljanju 
sadržajnih kontakata, koji mogu i trebaju 
uvjeriti češku javnost da Hrvatska teži 
europskoj civilizacijskoj razini i skladnim 
odnosima. Položeni su temelji suradnje. 
Manja Hribar 





REKLI SU O POSJETI 
PRAGU: 


Božidar Grubišić - U Pragu je bilo lijepo, 
svečano i na visokoj razini. | veselo, 
zbog dobroga djela kojemu smo, 
nadamo se, i mi ponešto pridonijeli. Za 
nas i za naše parinere u Češkoj bit će 
važno da zajednički krenemo u surad- 
ničke pothvate koji će imati domete u 
približavanju i iskrenom prijateljstvu 
obiju zemalja. To trebamo činiti i kao 
društvo, a još više kao pojedinci. 

Mate Relja - Tih su dana bili puni stupci 
Svjetske štampe o katastrofičkom 
prorokovanju jedne sekte u Ukrajini ... 
mislim da se zove “Bijelo bratstvo", i 
prema tom  zlogukom = proročanstvu 
upravo 24. studenoga, trebalo je doći 
do smaka svijeta. Hvala Bogu, do 
smaka svijeta nije došlo, nego suprotno 
- svjedočili smo jednom činu koji 
predstavlja klicu življenja, a to je 
osnivanje Češko-hrvatskoga društva u 
Pragu. 


Zdenka Taborski - Pet godina sam 
živjela u Pragu i nakon što sam ga 
napustila, shvatila sam, da sam jedino 
tamo imala osjećaj da mogu dotaći 
nebo. | upravo kada sam počela gubiti 
senzibilitet Češke republike, ponuđeno 
mi je da službeno putujem u Prag. Pet 
praških dana... za mene su to bili sati 
divni i tužni, kao kad ti netko na pola 
dana posudi sreću a ti cijelo vrijeme 
znaš da je to puka posudba... Postojanje 
Ceško - hrvaiskoga društva u Pragu i 


Hrvatsko - češkoga društva u Zagrebu: 


treba napuniti sadržajem. Opravdati ga. 
Inače nema smisla. Osobno mislim da 
imam dostatan _istraživalački živac i 
strast, kao novinar, da se uključim u 
njegovo djelovanje. Suradnji se veselim 
mnogo i još više od toga. 


MEĐUNARODNA KULTURNA 
SURADNJA 


Na javni poziv Ministarstva prosvjete i 
kulture RH za'prijavu prijedloga programa 
ostvarivanja međunarodne kulturne 
suradnje, u roku smo dostavili naš 
program za 1994. godinu, s kratkoročnim 
i dugoročnim zadacima: izdavanje 
dvojezične publikacije; istraživanje života 
i djela Andrije Ivana Bortulina; baza 
podataka o hrvatsko - češkim, odnosno 
češko - hrvatskim vezama; tečajna 
nastava češkog, odnosno hrvatskog 
jezika; hrvatsko - češki, odnosno češko 
- hrvatski rječnik. Takav ćemo program 
ponuditi, u okviru teza za izradu 
programa suradnje i Ceško - hrvatskom 
društvu u Pragu.(V.B.) 


SASTANAK SEKCIJE ZA 
INFORMIRANJE 


U središtu razmatranja, na sastanku 
Sekcije za informiranje 18.01.1994.g., 
bio je odnos čeških medija prema 
Hrvatskoj i temama iz Hrvatske. Prema 
iznesenim zapažanjima, češki mediji 
uglavnom prenose agencijske vijesti, 
dok su komentari rijetki. lako su mediji 
privatizirani, osjeća se izvjesna politička 


usmjerenost k zapadu, što u konkretnom |. 


slučaju, kada je o Hrvatskoj riječ, 
ukazuje na izostanak tradicijske 
povezanosti i po toj logici boljeg 
prepoznavanja prilika, odnosno 
posredovanja informacija. Tome vjerojatno 
u mnogome pridonosi činjenica da 
Ceška novinska agencija ČTK još uvijek 
nema svojega predstavnika u Hrvatskoj, 
niti HINA u Pragu. Sve to govori u prilog 
potrebi iniciranja otvaranja putova i 
načina kvalitetnijeg protoka informacija, 
pa su s tim u svezi dogovorene i 
konkreine aktivnosti. (B.G.) 


PRVI OGRANAK DRUŠTVA 


lako su naša nastojanja na osnivanju 
ogranaka diljem Hrvatske, nailazila i još 
uvijek nailaze na brojne teškoće objektivne 
naravi, napokon možemo javiti o bitnom 
pomaku i u tom području djelovanja. U 
Daruvaru se  28.01.1994.g. sastao 
inicijativni odbor, koji se u skladu sa 
Statutom obratio Predsjedništvu 
zamolbom da donese odluku o osnivanju 
ogranka, što je i učinjeno 01.02.1994. 
Više o tome, već na predstojećoj 
skupštini Društva. U inicijativnom odboru 
su ing. Vadimir Bertić. Mladen Čop, 
Stjepan Galjan, Nedjeliko Pajtak i 
Zdenka Zvonarek. (B.G.) 


NOVI TEČAJ ČEŠKOG 


Otpočeo je (27.01.1994) novi ciklus 
tečaja češkog jezika, kojeg vodi, kao i 
ranije, prof. Zdenka Taborski. (B.G.) 

STJEPAN RADIĆ I PRAG 


U povodu stote 
obljetnice od- 
laska S. Radića 
na studije u 
Prag,  organi- 
zirali smo 
27.01.1994., S 
Knjižnicama 
grada Zagreba, 
večer — posve- 
ćenu Radiću i 





= ž* GBE Pragu. Unatoč 
brojnim vrijednim kulturnim događanjima 
toga dana u Zagrebu, puna čitaonica 
Gradske knjižnice svjedočila je o 
zanimljivosti teme, a nadahnuti govornici, 
povjesničar Hrvoje Matković i književnik 
Dubravko Jelčić, u cijelosti su opravdali 
očekivanja slušateljstva, pa i više od 
toga. U glazbenom dijelu sudjelovali su 
Radićevi potomci, unuka Marija Radić, 
skladateljica i unuk Stjepan Radić, 
pijanist. Pridružio im se pjevač Vice 
Vukov uz pratnju Sijepana Mihaljinca 
(klavir) i Vaclava Bureša (truba). (V.B.) 


VIJESTI IZ ČEŠKE 


O HRVATSKOJ 
NA SJEVERO - ZAPADU 
CESKE 


Miroslav Petr, novinar_ i urednik 
TACHOVSKOG DNEVNIKA iz Tachova u 
sjevero - zapadnoj Ceškoj, član Češko 
- hrvatskoga društva iz Praga, objavio 
je u HORNOFALCKO - ČEŠKOM 
četverogodišnjem magazinu —OZVENY, 
br. 4, opširnu reportažu pod naslovom 
Bio sam u Hrvatskoj - Pokušaj objašnjenja 
neobjašnjivog. | 

Kratkim — prikazom povijesti bivše 
Jugoslavije, s naglaskom na odnosima 
između Hrvata i Srba, te prikazom 
početka i tijeka agresije na Hrvatsku, M. 
Petr je - koliko je to moguće u novinskoj 
reportaži - pokušao što objektivnije 
odgovoriti na pitanja: kako je došlo do 
rata i agresije na Hrvatsku i gdje tomu 
tražiti uzroke. Reportaža je ilustrirana 
dvjema ratnim fotografijama Tonija 
Hnojčika, fotoreportera češkog tjednika 


Jednota iz Daruvara. 
Hrvatskoj je bio posvećen i skup održan 
1. prosinca 1993. u tachovskom FAIR 
PLAY klubu. Tom je prigodom Miroslav 
Petr intelektualcima  Tachova, koji u 
klubu redovito održavaju skupove sličnoga 
karaktera, pokušao približiti hrvatsku 
ratnu zbilju, s posebnim osvrtom na 
ratom teško stradalu češku nacionalnu 
manjinu. Izlaganje i diskusija bili su 
popraćeni prikazivanjem dijapozitiva i 
fotografija. Unatoč činjenici što je ovaj, 
od Zagreba više od 800 km udaljeni 
sjevero - zapadni pogranični češki grad, 
zaokupljen svojim neriješenim odnosi- 
ma sa Sudetiskim Nijemcima, te i 
njegovi građani često podliježu stavu da 
ih se rat u dalekoj Hrvatskoj ne tiče, 
višesatno izlaganje praćeno je sa 
zanimanjem. 

Manja Hribar 


CONCERTINO PRAGA '94 


| ove će se godine, po 29 puta, održati 
međunarodno radijsko natjecanje mladih 
glazbenika CONCERTINO PRAGA '94. 
Pravo natjecanja, za klavir, violinu i 


violončelo, imaju mladi glazbenici rođeni 


nakon _01.09.1978., putem radijskih 
organizacija udruženih u međunarodne 
radijske asocijacije i E.M.C.Y. (Europska 
unija glazbenih natjecanja mladih). Uz 
obveznu skladbu, koja je ove godine iz 
opusa Leoša Janačeka, ocjenjuju se na 
natječaj pristigle magnetofonske snimke 
skladbi po vlastitom izboru, s time da 
barem jedna bude iz svjetskog repertoara. 
Prijave za natjecanje su do 30.04.1994., 
na adresu: CONCERTINO PRAGA 1994, 
Česky rozhlas, Vinohradska 12, 120 99 
Praha 2 (telefon 24 21 80 75/ fax 24 22 
21 93). Dodatne informacije mogu se 
dobiti u našemu Društvu. 

ZABILJEŽILI SMO ZA VAS 


EKOLOGIJA 


O posljedicama industrijalizacije i prometa 
na prirodnu okolicu manje - više znamo 
i zaključujemo na temelju vlastitih 
iskustava. Međutim, prema podacima 
provedenih istraživanja (objavljenih 1991. 
H.), vrlo neugodno zagađivanje zraka 
uzrokuje jaka emisija dušičnih oksida, 
koja u Europi prosječno iznosi 25 kg 
godišnje po stanovniku. Na samom vrhu 
ljestvice najvećih zagađivača našla se 
tadašnja Češkoslovačka s 72 kg po 
stanovniku. Usporedbe radi, Luksemburg 
je imao 60 kg/stan, Danska 57 kg/stan, 
Francuska 31 kg/stan, V.Britanija 30 kg/ 
stan, a Austrija 29kg/stan. Očigledno, 
češki ekolozi imaju pune ruke posla. 


(V.B.) 
NUKLEARNE ELEKTRANE 


Energetski potencijali Hrvatske su, prema 
riječima stručnjaka, veliki i ukoliko se 
ostvare nužna ulaganja u izgradnju 
malih hidroelektrana ne treba se plašiti 
za budućnost. Međutim, ima i onih koji 
konačna rješenja vide u izgradnji 
nuklearne elektrane i predlažu ugradnju 
te zamisli u dugoročnu strategiju zemlje. 
Tu ideju potiču i neke trenuine teškoće 
u razrješavanju odnosa sa Slovenijom 
oko NE Krško, ali se istodobno javljaju 
i otpori, jer neugoda izazvana  čer- 
nobilskom nesrećom nije potisnuta. No, 
kakva je situacija drugdje u svijetu? 
Prema podacima Međunarodne agencije 
za atomsku energiju (IAEA BULLETIN 
br.2/1993) trenutno je u pogonu 424 
nuklearki u svijetu, a 72 su u izgradnji. 
Ceška, primjerice, ima u pogonu 4 
nuklearne elektrane s ukupnom snagom 
1632 MWe, a u izgradnji 2. Slovačka, 
pak, također 4 nuklearke ukupne snage 
1632 MWe i 4 u izgradnji. Usporedbe 
radi, Krško ima ukupnu snagu 632 
MWe. Po udjelu u proizvodnji električne 
energije, na prvom je mjestu Francuska 
S 72,9 %. Slovačka ostvaruje udje! od 
49,5 %, a Ceška 20,7 %. Černobil je 
zaista jedinstven slučaj u usporedbi s 
tolikim brojem nuklearki u svijetu, no 
ipak se zbio, zar ne? (V.B.) 

INVALIDI RADA 


Savez invalida rada Hrvatske primljen je 
u prosincu 1993. g. u redovito članstvo 
Međunarodne federacije invalida rada i 
civilnih invalida (FIMITIC) sa sjedištem 
u Bonnu. Tu nepolitičku i nevladinu 
asocijaciju, sa savjetodavnim statusom 
pri UNESCO-u, čine nacionalna udruženja, 
među ostalima i Češke Republike. 
Hrvatski savez okuplja oko 60.000 
invalida i do sada je ostvario određene 
kontakte s češkim udruženjem, ali se 
nadamo da će se, uz suradnju u okviru 
FIMITIC-a, uspješno razvijati i ova 
bilateralna. (B.G.) 


TURIZAM 


Prema objavljenim statističkim podacima, 
u razdoblju svibanj - kolovoz 1993. g., 
u Hrvatskoj su turisti iz Češke ostvarili 
1,390.733, a turisti iz Slovačke 139.661 
nočenje. lako su u istom razdoblju i 
nadalje tradicionalno najbrojniji bili turisti 
iz Njemačke  (1,420.727), Slovenije 
(1,314.902) i Italije (1,032.214), možemo 
slobodno konstatirati da su Česi ponovno 
otkrili Jadran. Nadamo se da ih je on 
prisvojio, te da će tijekom predstojeće 
ljetne sezone hrvatska ljetovališta ponovno 
ugostiti brojne češke turiste. Posebno 
pogodnu ponudu za češke i slovačke 
turiste dalo je HTP "Novi" iz Novog 
Vinodolskog, o čemu se podrobne 
informacije mogu dobiti u našem društvu. 


LEKTIRA 


U obveznu lektiru za drugi razred 
osnovne škole u nas, od ove školske 
godine, uključena je i “Poštarska 
bajka" Karela Capeka. 


DD EN PETA 
Rd i Se. 
. Vi Did t'4 

EA, Ka KA : 


: , A. i ozrjiki 








OBLJETNICE 


JAGODA TRUHELKA 
(1864 - 1957) 


U hrvatskoj se dječjoj književnosti ističu 
dvije —suvremenice, osebujne 
pripovjedačice,  utemeljiteljice dječje 
pripovjedalačke proze - [vana Brlić- 
Mažuranić i Jagoda Truhelka. Prva si je 
pribavila naziv hrvatskoga Andersena s 
.Pričama iz davnine", a druga, osječkog 
Šenoe. 

Jagoda Truhelka je gotovo cjelokupno 
svoje stvaralaštvo posvetila djeci. Bila je 
učiteljica, a potekla je iz obitelji u kojoj 
je i o djed bio učitelj. Njezina je 
oca iz Ceške doveo u Hrvatsku pedagog 
Ivan Filipović. 

Pred sto godina (1894) _ Hrvatski 
pedagoško-književni zbor izdao je njenu 
knjigu pod naslovom Tugomila. Knjževni 
kritičari ne smatraju to djelo naročito 
sretnim Pm no kasnije nastalu 
trilogiju Zlatni danci (Zlatni dand 1918, 
Bogorodičine trešnje 1929, Dusi domaćeg 
ognjišta 1930). ocjenjuju uspjelom 
evolucijom — pripovjedačice i visokim 
dometom pripovjedalaštva: “Pripovijetke 
su u tim zbirkama kao varnice u noći 
- svaka svijetli za sebe i ima svoju 
vlastitu sitnu ljepotu, a sve zajedno 
slijevaju se u cjelovitu puninu slike koju 
pamtimo." (V.B.) . 


STJEPAN RADIĆ 
(1871 - 1928) 


Zasigurno nema u nas onoga tko nije 
čuo za Stjepana Radića, istaknutog 
političara, utemeljitelja Hrvatske seljačke 
stranke, stradalog od posljedica atentata 
u beogradskoj skupštini. No, u njegovu 
životu bilježimo i zanimljivu činjenicu da 
je pred sto godina (1894) otišao na 
studij u Prag, jer je zbog spaljivanja 
madžarske zastave isključen sa 
zagrebačkog pravnog fakulteta. Ondje 
je upoznao i svoju životnu suputnicu 
Mariju, te je tako svome potomstvu 
ostavio u nasljeđe čvrstu svezu češke 
i hrvatske kulture. 

Uz praktično bavljenje politikom, Radić 
je bio i plodan pisac. Pored stručnih 
radova, poput Moderna kolonizacija i 
Slaveni (1904), Savremena Evropa ili 

karakteristika evropskih država i naroda 
(1905), Današnja financijalna znanost 
(1908) i dr., iskazao se kao erudit i 
svestrani intelektualac koji je kritički 
promišljao ne samo hrvatske prilike. 
Primjera radi, u djelu Savremena Evropa 
ili karakteristika evropskih država i 
naroda, razmatra četiri područja evropske 
kulture, te razlaže: 

“Dva su područja centripetalna, jer su 
ili posvema, ili većinom u granicama 
staroga rimskoga carstva, izvan kojega 
je tobože sve sama pusloš i divljačtvo. 
Druga su dva područja centrifugalna, te 
se jedno od njih već odavna proširilo 
do skrajnjih granica zapada, a drugo se 
u XIX. stoljeću osobito snažno utvrdilo 
u srednjoj i sjevernoj Aziji. 

Prva su se dva područja dugo stapala 
u jednu cjelinu, te glavna njihova dva 
predstavnika, i to u razmaku od tisuću 
godina, vladahu gotovo objema njegovim 
današnjim polovicama. 

Druga su dva područja na prvi pogled 
ne samo različna, nego po svom 
glavnom obilježju i oprečna, te se 
nevještu oku čini, da u njima i ne vlada 
kultura s jednoga te istoga izvora. 
Već se domišljamo, da prva dva 
područja sačinjavaju romanski i germanski 
narodi, a dva druga Anglosasi, naročito 
Englezi, i Slavenstvo, a napose Rusija." 
Potom sumira, “S obćenitijega gledišta, 
naime po samoj metodi kulturnoga 
razvoja, Romani i Germani spadali bi u 
područje revolucije, a Slaveni i Anglosasi 
u područje evolucije." 

Tako kulturna područja dijeli na 
Romansko sentimentalno (umjetničko), 
Germansko intelektualno (znanstveno), 
Anglosasko materijalno (tehničko) i 
Slavensko (moralno) kulturno područje. 
U zaključku vezanom za Slavensko 
moralno kulturno područje, odriče 
slavenstvu ulogu spasitelja kršćanske 
civilizacije, zapadne Evrope, već ustvrđuje 
da je ono patilo i pati od Azije i od 
Evrope i samo od sebe. Razlog je 
položaj, jer premda najbrojnije evropsko 
pleme koje živi na kud i kamo 
cjelovitijem zemljištu nego Germani i 
Romani, Slaveni su na evropskom 
raskrižju triju svjetova. 

Stoga dodaje: “No jošte je više u 
slavenskoj ćudi uzrok slavenskim 
patnjama: Slaveni ne vole vladara svoje 
krvi. Zato i propadoše gotovo sve 

slavenske države u doba, kad su se 
judi i narodi kupili oko svojih dinastija. 
A napokon kakogod okretali listove 
svoje i evropske povijesti, jedno svuda 
čitamo za se: Bili smo redovno odviše 
povjerljivij netko tomu veli, da smo bili 
predobri, drugi to oštrije zovu narodnom 
nesvješću i glupošću. Moje je uvjerenje, 
a to je i d svih nepristranih zapadnih 
mislilaca, da smo mi Slaveni u istinu 
bolji ljudi od Germana i Romana. 
Naglašujem: bolji od njih, ali još nismo 
ni izdaleka dobri, naročito si nismo dobri 
među sobom. [ zato smo zaslužili ono, 
što nas je stizalo i danas stiže. Mi nismo 
dakle ničiji mučenici, nego svoji. Ali 
mučenici jesmo, i to veći, nego i sami 
mislimo.“ 

Na kraju, valja naglasiti da su ovo 
razmišljanja s početka ovoga stoljeća, 
a daljni tijek zbivanja nam je znan, pa 
ostaje da sami prosudimo Radićevu 
misao i djelo.(V.B.) 


IZLOG KNJIGA 


WOUNDED LIBRARIES IN CROATIA 
Croatian Library Association, 
Zagreb 1993. 


U nakladi Hrvatskog  bibliotekarskog 
društva, grupa autora pod uredničkim 
vodstvom Tatjane Aparac-Gazivoda i 
Dragutina Katalenca, objavila je posebno 
izdanje pod nazivom “Aanjene knjižnice 
u Arvatskoj'. Na 58 starnica, s 
brojnom = foto-dokumentacijom,  pre- 
dočeni su podaci o stradanju knjižnica 
u vrijeme agresije na Hrvatsku. —. 
Time _ je i ovo stručno udruženje 
pridonijelo — sagledavanju posljedica 
agresije na naše kulturno nasljeđe, a 
kako je tekst pisan na engleskom 
jeziku | upoznavanju inozemne javnosti 
s činjenicama. č 
Informacija je pregledno predočena 
po pojedinim regijama Hrvatske, a 
poe O oštećenim ili uništenim 
njižnicama dati su po vrsti knjižnice 
uz naznaku štete i poduzetog u 
postupku obnove. Nažalost, pričinjene 
su brojne štete na zgradama i knjižnom 
fondu, što iziskuje golema marnane 
sredstva za obnovu, posebice tamo 
gdje je. došlo do _posvemašnjeg 
emoliranja knjižnica i njihovih fon- 
dova.(V.B.) 

PRIJATELJI 
JOSEF HANZLIK 


Pisati o prof. Josefu Hanzliku, znamenitom 
češkom i praškom pjesniku srednje 
generacije, više je nego ugoda. To je 
prisjećanje i ponovni susret s čovjekom 
koji nam je, u mnogim burnim (ili 
bourlive) praškim noćima, znatno prije 
“baršunaste revolucije", na nebrojene 
načine iskazivao istinsko prijateljstvo. 
Prevoditelj, scenarist, uz to i dobri 
poznavatelj hrvatske povijesti, ugodni je 
sugovornik. lako bih se, iza svakog 
našeg susreta vratio duhovno obogaćen, 
našla bi se i još koja raritetna knjiga o 
Pragu koju bi mi poklonio. Jedna mi je 
ipak najdraža. Mala, svega 67 stranica, 
ali kakvih! Dakle, naš je Josef još 1966. 
godine preveo na češki i objavio preko 
praške “Mlade fronte" zbirku pjesama 
Tina Ujevića “Zedan kamen na studencu". 
- "NO kluci, vjerujete li mi sada da sam 
dosta često mislio na Vas, a i nekoliko 
puta Vas posjetio?" - pitao bi taj 
nehajno obučeni praški poeta, 
kafkanijanac, pisac za djecu, po smislu 
za humor i ponašanju pravi hašekanijanac. 
S tipičnom praškom kožnom torbom 
preko ramena, punom pjesama, papira 
i knjiga, uvečer bi krenuli u Klub 
književnika, pa malo dalje u “Violu" - 
poeticku vinarnu, kazališni bife, a na 
kraju, ukoliko je večer bila posebno 
uspješna, stigli bi i “u Kravine", kultnu 
prašku vinarnu, da govorimo o Hašeku. 
Jednostavno, odlazili smo u Prag! 
Dragi Josef, voljeli bi te čuti i vidjeti u 
Zagrebu, na našem Dolcu! Ahoj! 
Branko Modlic 


Josef Hanzlik je rođen 19.02.1938. g. u 
Karlovym Varyma. Vlastite stihove i 
prijevode s ruskog i engleskog publicira 
Od 1959. godine. Piše i za djecu, te 
filmske i televizijske scenarije. Od 1957. 
J. živi u Pragu, često putuje po svijetu 
i sudjeluje na susretima poeta. Do sada 
je objavio niz zbirki pjesama: Svjetiljka 
(1962), Bludni kamen (1962), Srebrne 
oči (1963), Zemlja iza Pariza (1963), Crni 
vrtuljak (1964), Uskost (1966), Pljesak 
za Herodesa (1967), Zemlja Euforije 

(1972), Požar babilonskog tornja (1981), 
Gdje je ona zvijezda (1990), Pimpilim 
pam pam (1981). Posljednja iz ovoga 
niza je ušla i u obvezatnu lektiru za 
osnovne škole, a u njenom predgovoru 
piše: “... za razliku od većine starijih i 
mlađih dječjih pjesnika,  Hanzlik je 
gradski čak velegradski i praški, današnji 
i sadašnji. Njegovi stihovi za djecu imaju 
duha i stila i rječnik 20. stoljeća." Možda 
se čini manje značajnim, ali vrijedno je 
spomenuti njegovu veliku stručnost, 
aktivnost i zaljubljenost u ilateliju. 

| (B.M.) 


Umirani Franze Kafky 
v sanatoriu Kierling 


Smich slunce Ticho 
Libezne vrcholky. hor 
jako na pohlednici 


Prave mu prinesli jahody 
banalne sveži jako rty 
te prvni lasky kterou nepolibil 


A ani ted' 
už nemuže polykat 
Už se jen diva Jenom usmiva 


usmevem vlidnym jako z Knihy Ester 
Vraci se domu Do Prahy 
k mramorovemu  stolku 


v pritulnem šeru Malostranske kavarny 
anebo naopak 
k šilejicimu chlorofylu 


vinarny Nebozizek Z vozu lanovky 
derou se dychtive zamilovane pary 
Snih pivni peny pronikave zari 


Monoplan Bleriot zamava kridly 

nad rozsvicenou loukou v Brescii 
italske —princezny mu kynou nežnou 
dlani 


Tak to je tedy smrt 
Jak hezke to tu bylo s vami 
Presto A _diky 


Josef Hanzlik 


SURADNIČKI KUTAK 
ZAPISI JAROSNOG NACEKA 


Rano ujutro razveselio me je radijski 
voditelj. Znate li kako danas ljudi prisižu, 
pitao je, a potom odmah odgovorio: oni 
s plaćom od milijun hrdova reći će "tako 
mi pomogao Bog", oni s 2-3 milijuna 
“tako mi svega", a oni s 4 i više milijuna 
“ne pomakao se s ovoga mjesta". Kako 
je meni i nadalje poirebna Božja 
pomoć, u svemu, to sam pun nade i 
vjere kročio u ralje života. 

Na poslu su me razveselili s plaćom 
obračunanom po _ pravilima novoga 
poreznoga sustava. Su - stav bi trebao 
značiti nekakvo suglasje stavova, no 
bojim se da nisam suglasan s tanjim 
džepom. To se, naime, odmah odrazuje 
na tanjurima kod kuće, koji vrlo lako 
postaju ne samo lebdeći, zbog slabljenja 
utjecaja sile gravitacije, već uz malu 
energetsku pripomoć moje družice i 
leteći. Pri tome niti moja dječica ne 
ostaju nevina, pa zavlada pravo ratno 
stanje. Istina, brzo se urazumimo, 
potpišemo primirje svjesni ekonomske 
katastrofe u koju srljamo ukoliko 
porazbijamo sve u kući, pa se sukladno 
tomu maksimalno —_napregnemo da 


preživimo do sljedeće plaće. To je 


razdoblje međusobnog pomaganja i 
nade, a onda pred plaću ponovno izbiju 
sitne čarke, koje plaća pretvori u 
otvoreno neprijateljstvo. Tako se 
izmjenjuju dogovori, primirja i 
neprijateljstva, kao na pravim ratištima. 
Ponekad se jave punica i tast, kao 
mirovni posrednici, dok se moji roditelji 
drže uporno neutralno, kao promatrači. 
Agata, moja žena, tvrdi da baš i nisu 
tako neutralni kako se to meni čini, a 
ja sam pak siguran da miroljupci 
osrednici naginju na njenu stranu. Moj 
Brat povremeno iz Ceške pošalje kakvu 
humanitarnu pomoć, ne preizdašnu ali 
dobrodošlu, a njena sestra iz Njemačke. 
Do kada će to sve skupa trajati nemam 
pojma, ali da mi je već dosta, to se 
samo po sebi razumije. 

Uvečer je najzanimljivije. Na TV same 
reprize naših dogodovština. Ovoga puta 
ušminkane u visoku politiku. Svjetska se 
politika i dalje koprca u  baruštini 
ustajalih i otrcanih prepucavanja. Jedina 
je novost Zirinovski. Je li on stvarno neki 

novi žiri za svjetske političare ne znam, 
ali da je on već nešto viđeno to je 
sigurno. Nakon glasne objave svoje 
kampfanje, lunja Europom i traži 
saveznike. Ne tako davno i ne tako 
daleko, neki su isto tako glasno govorili, 
risali nove zemljopisne karte, a onda se 
toliko uzbezobrazili da su prešli s riječi 
na djela. Neki su se mali narodi 
usprotivili tomu, dok su veliki miroljubivo 
rekli - ma nemojte se svađati, a nećemo 
ni mi - pa i dalje mirno spavaju. Možda 
bi im se moglo dogoditi da se iznenada 
probude, samo da ne bude za njih 
prekasno. 

Ja, pak, sanjam dok spavam. Jagica se 
tome čudi, a čini mi se da je ponekad 
zasmeta ukoliko se ne mogu sjetiti što 
sam sanjao. Imam dojam da tada misli 
kako joj namjerno prešućujem neke 
snove, a to bi moglo značiti da je 
ljubomorna. To bi zbilja bilo lijepo 


.nakon tolikih godina braka. Sasvim se 


po sebi razumije, stvarnog razloga za 
ljubomoru nema. Tako mi svega. Sad 
promislite, možemo li nas petero preživjeti 
od toga svega, pa da ja još imam i 
ljubavnicu. 


Odani va 
Nacek, 





POZIV 


Uredništvo “Susreta" poziva sve članove 
Društva da dostave svoje priloge, kako 
bi i sljedeći broj bio sadržajno bogat. 
Otvoreni smo spram svih primjedbi i 
prijedloga, te očekujemo punu suradnju. 
Pišite o temema koje vas zanimaju. 
Prenesite vlastita iskustva i saznanja. 
Jednostavno, budite aktivnim članom 
Hrvatsko-češkoga društva. 

OBAVIJESTI 
ČLANARINA 


Odlukom Predsjedništva, upisnina iznosi 
1 000 HRD, a članarina za 1994. godinu 
ukupno 12 000 HRD, odnosno 1 000 
mjesečno. Đaci, studenti, umirovljenici i 
nezaposleni imaju popust 50 %. 
Plaćanje svakog prvog utorka u mjesecu, 
u prostorijama Društva od 18-19 sati ili 
na žiro račun 


30102-678-83840 . 


Molimo da uplatom članarine pomognete 
ostvarivanje zajedničkih ciljeva i djelovanje 
Društva. 


NOVI ČLANOVI DRUŠTVA 


Dunja Kucking-Zugić, dr., Zagreb 
Manja Hribar, novinar, Zagreb 
Barbara Blasin, student, Zagreb 
Deny Milakara, student, Zagreb 
Ljubica Cizmić, student, Zagreb 
Paula Milas, student, Zagre 

Mile Stangešić, student, Zagreb 
Antonija Zitnik, student, Zagreb 
Tanja Stipčević, student, Zagreb 
Branka Vitez, student, Zagre 
Zdenka Ivkovčić, student, Zagreb 
Damir Globan, ing.el., Zagreb 
Tomislav Penezić, tehničar, Zagreb 
Saša Milinović, tehničar, Zagreb 
Sandra Gregorić, student, Zagreb 
Romana Penezić, student, Zagreb 
Nikolina Cop, student, Zagreb 
Ante Gršković, dipl.ing.el., Zagreb 
Martina_Korbar, student, Zagreb 
Damir Sablić, student, Zagreb 
Daliborka Kopčić, student, Zagreb 
Jasmina Sočo, student, Zagreb 
Duška Boban, student, Zagreb 
Alenka Netoušek, student, Zagreb 
Miljenko Pajalić, novinar, Zagreb 


Izdavač: 
Hrvatsko-češko društvo, Sekcija za informiranje 


Zagreb, Dolac 1/11 





Uredili: Vlatka Banek i Božidar Grubišić 
Priprema i grafička obrada: Vlatka Banek 


HRVATSKO - ČEŠKO DRUŠTVO 
CHORVATSKO ČESKA SPOLEČNOST 


REPUBLIKA HRVATSKA, 41000 ZAGREB, Dolac 1/1, tel. 273-520 


FPRIS'TT UWLJPPITIJICC A 


IME | PREZIME: 


JMBG: (MJESTO ROĐENJA) 


ADRESA PREBIVALIŠTA: le ——— 
(ST ALN A) (poštanski broj) (mjesto)) (ulica i k.broj) 


(poz.broj) (telefon) 


ADRESA BORAVIŠTA sE | odi 
(PRIVREMENA) (posinak Bre) (mjesto)) (ulica i k.broj) 


(poz.broj) (telefon) 


ZVANJE: ———————————————— —_ ZAPOSLEN-a 


ZANIMANJE: -————.. NAZIV TVRTKE: 


ZAINTERESIRAN-a SAM ZA DJELOVANJE U SEKCIJI DRUŠTVA (zaokružiti): 

. Sekcija za kulturu, znanstvene aktivnosti i studijska pitanja, te umjetnost i literaturu 
. Sekcija za društvena pitanja i tijekove 

. Sekcija za poticanje suradnje malih europskih naroda 

. Sekcija za veze i razmjenu informacija i iskustava o gospodarskim pitanjima, 

proizvodnji, trgovini, razmjeni roba, kooperaciji i privatizaciji 

. Sekcije za zdravstvo, socijalnu i humanitarnu skrb 

. Sekcija mladih i studenata 

. Sekcija za športske aktivnosti 

. Sekcija za informiranje i suradnju s medijima javnog priopćavanja 


DATUM: POTPIS: 


Pristupnicu, molimo, uručite osobno ili pošaljite poštom na adresu društva. 





